பதில்: சரியான நேரத்தில் இந்த கேள்வியை அனுப்பி இருக்கிறீர்கள். கூகுள், தன்னுடைய குரோம் பிரவுசரின் குரோம் 50 (Chrome 50) பதிப்பினைச் சென்ற வாரம் வெளியிட்டது. நீங்கள் நினைவு படுத்திய சென்ற ஆண்டு அறிவிப்பின்படி, எக்ஸ்பி மற்றும் விஸ்டா, ஆப்பிள் மேக் சிஸ்டத்தின் மூன்று பழைய பதிப்புகளுக்கான (OS X Snow Leopard, OS X Lion or OS X Mountain Lion) ஆதரவை விலக்கிக் கொண்டுள்ளதாக அறிவித்துள்ளது. இந்த சிஸ்டங்களைப் பயன்படுத்துபவர்கள், குரோம் பதிப்பு 50 ஐப் பயன் படுத்தமுடியாது. அவர்கள் குரோம் பதிப்பு 49லேயே இயங்க வேண்டியதுதான். புதிய பதிப்புகளுக்கான அப்கிரேட் பைல்கள் இவற்றிற்குக் கிடைக்காது வைரஸ் எதிரான பேட்ச் பைல்களும் கிடைக்காது. இந்த விலக்கல் குறித்து 2015 ஆம் ஆண்டில் அறிவிப்பு வெளியானது. பின்னர், ஏப்ரல் 2016 வரை ஆதரவு பைல்கள் தரப்படும் என நீட்டிக்கப்பட்டது. அதே போல, தற்போது, அவை தரப்படுவது நிறுத்தப்பட்டுள்ளது.